

 Γραφείο Τύπου

και Δημοσίων Σχέσεων

21 Οκτωβρίου, 2020

**Δελτίο Τύπου 1**

**Τις συνθήκες σοβαρού τραυματισμού 27χρονου μοτοσικλετιστή σε τροχαίο ατύχημα διερευνά η Αστυνομία**

Τις συνθήκες κάτω από τις οποίες 27χρονος μοτοσικλετιστής τραυματίστηκε σοβαρά σε τροχαίο ατύχημα που συνέβη τις πρώτες πρωινές ώρες σήμερα, στην Πάφο, διερευνά η Αστυνομία.

Το τροχαίο συνέβη λίγο πριν τις 3.00 τα ξημερώματα της Τετάρτης, στην οδό Αδαμάντιου Κοραή. Σε σημείο του δρόμου, κάτω από συνθήκες που διερευνώνται, ο 27χρονος απώλεσε τον έλεγχο του μοτοποδηλάτου που οδηγούσε, με αποτέλεσμα το μοτοποδήλατο να προσκρούσει στο αριστερό πεζοδρόμιο της οδού και να ανατραπεί.

Στη σκηνή έσπευσαν μέλη της Αστυνομίας για εξετάσεις, ενώ ο 27χρονος μεταφέρθηκε με ασθενοφόρο στο Γενικό Νοσοκομείο Πάφου για ιατρικές εξετάσεις.

Σύμφωνα με τους θεράποντες ιατρούς, ο 27χρονος έφερε σοβαρά τραύματα στο σώμα και υποβλήθηκε σε χειρουργική επέμβαση. Αυτός νοσηλεύεται στη Μονάδα Εντατικής Θεραπείας σε σοβαρή, αλλά σταθερή κατάσταση.

Τα αίτια πρόκλησης του τροχαίου ατυχήματος διερευνά η Τροχαία Πάφου.

Γραφείο Τύπου